22. december 2020 11:01 SITA, redakcia
NEWARK – Novozvoleného amerického prezidenta Joea Bidena v pondelok zaočkovali prvou dávkou vakcíny proti novému koronavírusu. Politik sa nechal zaočkovať v živom televíznom prenose v rámci úsilia presvedčiť americkú verejnosť, že vakcinácia je bezpečná.
"Robím to preto, aby som ukázal, že ľudia by mali byť pripravení, keď budú k dispozícii vakcíny. Niet sa čoho obávať," povedal Biden, ktorý dostal vakcínu od firiem Pfizer a BioNTech.
Sedemdesiatosemročný Biden sa nechal zaočkovať v nemocnici v Newarku v Delaware, neďaleko jeho domu. Niekoľko hodín pred ním dostala vakcínu aj jeho manželka Jill.
Biden počas svojej návštevy nemocnice zdôraznil bezpečnosť vakcíny a vyjadril sa, že administratíva prezidenta Donalda Trumpa "si zaslúži uznanie" za to, že rozbehla proces distribúcie vakcín. Zároveň podotkol, že distribúcia bude istý čas trvať a vyzval Američanov, aby počas sviatkov prijali preventívne opatrenia, aby sa vyhli šíreniu vírusu, napríklad nosili rúška a necestovali, keď to nie je nevyhnutné. Biden tiež poďakoval zdravotníckym zamestnancom.
Zaočkovať sa proti ochoreniu COVID-19 nechali už aj ďalší poprední predstavitelia, ako napríklad viceprezident Mike Pence, predsedníčka Snemovne reprezentantov Nancy Pelosiová, líder republikánskej senátnej väčšiny Mitch McConnell a ďalší poslanci. Novozvolená viceprezidentka Kamala Harrisová a jej manžel by mali absolvovať očkovanie na budúci týždeň.
Trump podľa Bieleho domu diskutuje s jeho lekármi o tom, kedy sa nechá zaočkovať. Prezident, ktorý v októbri prekonal COVID-19, podľa jeho úradu vyjadruje podporu najzraniteľnejším osobám, aby dostali vakcínu ako prví. Viacerí odborníci, vrátane popredného experta na infekčné choroby Anthonyho Fauciho, odporučili Trumpovi, aby sa z preventívnych dôvodov nechal bezodkladne zaočkovať.
V USA zatiaľ očkujú vakcínou od Pfizeru a BioNTechu, do jednotlivých štátov však už smerujú aj dodávky vakcíny od spoločnosti Moderna.
REKLAMA
NAJČÍTANEJŠIE
- 11. októbra 2021 17:40
Od piatka 15. októbra sa menia podmienky vstupu na územie SR
- 30. marca 2021 21:16
Šoféruje kamión, píše blogy a fotí. Mladá Prešovčanka má ešte jeden sen
- 6. apríla 2021 15:16
Čarovné miesta v ČR: V Lichtensteinskej stodole sa zastavil čas
REKLAMA
TIEŽ BY SA VÁM MOHLO PÁČIŤ
-
DOMOV Publikované 16. októbra 2021
Z Kanady až k doktorátu na Žilinskej univerzite v Žiline
-
COVID19 Publikované 16. októbra 2021
Videli ste už nový vizuál kampane na podporu očkovania?
-
Knihy Publikované 16. októbra 2021
Vráťte sa do detstva a vytvorte si takýto Herbár
-
Kultúra Publikované 16. októbra 2021
Múzeum holokaustu v Seredi sa prepojí s múzeom Auschwitz-Birkenau v Osvienčime